כאשר אנו מדברים על שיקום הפה ביום אחד, לרוב אנו מדברים על השתלת שיניים שכל שלביה מתקיימים ביום מרוכז אחד במקום להתפרש על פני תקופה ארוכה. יש כמובן יתרונות ברורים לכך שמסיימים עם כל העניין ביום אחד, אך מומחה שיקום הפה פרופ' זאב אורמינר מזכיר גם את החסרונות: העמסה רבה מדי על הכתרים החדשים, כאבים ונזקים אחרים שנוצרים כתוצאה מזירוז התהליך ומהיעדר תקופת החלמה לפה לאחר כל שלב. בנוסף, חשוב לזכור כי ברבים מן המקרים יידרשו טיפולי הכנה שונים לפני ההשתלה, כגון הרמת סינוסים, כך שגם כך התהליך לא יוכל להסתיים ביום אחד בלבד.